Iiiis
Cond zij allen lieden dat henric vanden doirne woenen te holsbeke
in pncia heeft genomen en bekint dat hij genomen heeft van mathijse
vanden berghe thoff desselfs mathijs gelegen te holsbeke ter plaetsen
geheeten daelputte metten wynnen landen beemden eeusselen dair toe
behoende Te houden te hebben te wynnen van half merte naestcomen
eene tmijn van neghen jaen lang duende deen nae dande sonder middel
vervolgen Elx jairs daenbynnen om en voe de voirs wynnen lande
om en voe de helicht van allen der vruchten dair op jairlix wassen
En de voirs beemde om en voe vmvetwintich rinssche gulden te
xx stuvs tstuc drie plc voir den stuv Item noch sal de voirs wyne
hebben den vierden opper vanden halven boender en dair voe moet
henr voirs mathijse zijn berhout naerder halen alsoe vele als hijs
in zijn hof behoeven sal Item noch sal henr voirs hebben de weye
inden grooten boegart met half den aywierschen peeren die dair inne
wassen selen bij alsoe dat henr den selven boegart wel bevreden sal
en te zijne afscheyden wel bevreedt laten Item noch sal henr voirs hebben
alle dooft dat wassen sal inden ouden boegart alleene tot zijne pffijte
Ende dooft dat int eeussel wassen sal sal henr half hebben des soe
moet henr mathijse alle zijn ooft te loeven leven It henr voirs
sal moeten leven alle jae vijftich busselen walms om die huyse mede
te houden En alsmen dair aen die oude huyse tymert metst dect oft
plect sal henr voirs de f stoffe nairder halen diemen dairtoe vwerken
sal en oic den werclieden den montcost geven en mathijs sal de dachuen
betalen It sal henr voirs alle de huyse houden in goeden state vander
underster rijkelen nederweert en de grechten ryolen op zijnen cost
It sal de voirs wyne moegen trucken alle de willegen ome tvoirs
goet staen als die vier jaen out zijn En desgelijcx sal hij moegen
trucken alle de eycken ome tselve goet staen als die seven jaen out zijn
uutgenomen dat hij ten lesten jae niet en sal moegen trucken Item
es noch vorweerde dat de voirs henr hebben sal te zijne proffijte
de vorlen aen doverste velt staen te maelcoets lande weert En opden
meersberch in mudden langs der straten en die oic houwen te seven
jaen It henr voirs sal moeten setten jairlix vijftich willege poten
en die wel vdorven op zijne cost des sal hem mathijs jairlijcx geven
eenen stuv doirnen mede te coepen It sal henr voirs hebben alle de